1. ΒΑΣΙΛΙΚΟΝ ΔΙΑΤΑΓΜΑ της 23/28 Ιαν.1903 Περί εισαγωγής και παραλαβής επί προσωρινή ατελεία ξυλείας χρησίμου προς κατασκευήν καμπυλοειδών επίπλων. Εις τους εργοστασιάρχας, τους κατασκευάζοντας διάφορα καμπυλοειδή έπιπλα, επιτρέπεται να παραλαμβάνωσιν εκάστοτε εισαγομένην κατ’ ευθείαν εκ του εξωτερικού, ή εκ της αποταμιεύσεως, ξυλείαν χρήσιμον προς τούτο, κατ’ ελάχιστον μεν όρον εξ χιλιάδας οκάδας, κατ’ ανώτατον δε εκατόν χιλιάδας οκάδας. Η εισαγωγή της ξυλείας προς μεταποίησιν και η εξαγωγή των εξ αυτής παραγομένων διαφόρων καμπυλοειδών επίπλων επιτρέπεται μόνον δια του Τελωνείου Πειραιώς. Το κατά το άρθρ.3 του Νόμ.ΒΡΝΗ΄ της 13 Φεβρ.1893 χρονικόν διάστημα προς αποστολήν εις το εξωτερικόν ή αποταμίευσιν, υπό διαμετακόμισιν, της παραληφθείσης ξυλείας μεταπεποιημένης εις διάφορα καμπυλοειδή έπιπλα ορίζεται εις εν έτος. Η περιεκτικότης των εξαγομένων ή υπό διαμετακόμισιν αποτεμιευομένων βιομηχανημάτων ορίζεται εις 30% της παραλαμβανομένης ξυλείας. 